**Referat af bestyrelsesmøde den 21. november 2022**

**Tilstede:** Anne J, Mette, Kirsten Karla, Ulla, Anne W, Anne Marie og Karen.

Mødet var et fælles bestyrelsesmøde for både nye og gamle medlemmer.

1. **Klubreglement for SI Odder**

Nye Klublove og -vedtægter for SI blev vedtaget på L og R mødet i maj 2022. Med baggrund heri skal SI Odders klubreglement tilrettes. Anne J har udarbejdet et forslag til ændringer i klubreglementet, så de stemmer overens med Klublove og -vedtægter for SI. Forslaget til klubreglementet blev gennemgået og drøftet. Der var nogle ændringer, som Anne J retter til og sender til bestyrelsen til gennemsyn. Herefter sendes Klubreglementet ud til alle medlemmer og det forventes, at Klubreglementet kan vedtages på en ekstraordinær generalforsamling på januarmødet 2023, hvor det nye Soroptimist år begynder.

1. **Økonomi**

Julemarked:

Ved en hurtig gennemgang af indtægter og udgifter for julemarkedet forventes en overskud på kr. 6.000 - 6.500.

Der er kommet mange positive tilbagemeldinger fra publikum og boderne og flere har allerede tilmeldt sig til næste år.

Juledekorationer:

Der er mindre salg i juledekorationerne i år. Der er foreløbig solgt 18 stk.

Donationer:

Karla har sendt kr. 5.000 til Hekseprojektet i Ghana og kr. 10.000 til uddannelsesprojekt i Cambodia. KPD vil give en oversigt over donationerne på januar mødet.

Regnskab 2022:

Det endelige regnskab for 2022 fremlægges på februar mødet.

1. **Bestyrelsen 2023**

Soroptimiståret begynder 1. januar 2023 og vil fremover følge kalenderåret. Vi vil fortsat afholde generalforsamling med valg af bestyrelsesmedlemmer inden d. 15. oktober.

Til den nye bestyrelse er følgende valgt:

 Præsident Elect: Mette Tobiassen

Kasserer: Anne Wiese

Menigt medlem: Helle Rochat

Suppleant: Anne Marie Flensted.

Ref 24/11 2022KS